57. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.726 της 31 Ιουλ./9 Αυγ.1980 (ΦΕΚ Α΄182)  Περί εγκρίσεως υπουργικών αποφάσεων επί θεμάτων αρμοδιότητος του Υπουργείου Δημοσίας Τάξεως ρυθμιζομένων δι’ ατομικού χαρακτήρος Π.Δ/των.  Έχοντες υπ’ όψιν: 1)Τας διατάξεις του άρθρ.2 παρ.1 περιπτ.β΄ του Νόμ.865/1979 «περί ρυθμίσεως θεμάτων τινών οργανώσεων και λειτουργίας υπηρεσιών του δημοσίου». 2)Τας διατάξεις του άρθρ.12 παρ.1 και 2 του Νόμ.400/1976 «περί Υπουργικού Συμβουλίου και Υπουργείων», εν συνδυασμώ προς το άρθρ.15 του Π.Δ. 770/1975 «περί διαρθρώσεως του Υπουργείου Προεδρίας Κυβερνήσεως και οργανισμού Υπηρεσιών τινών αυτού» (ΦΕΚ Α΄248) και  3)Την υπ’ αριθ.696/1980 γνωμοδότησιν του Συμβουλίου της Επικρατείας, κατόπιν προτάσεως του Υπουργού Προεδρίας Κυβερνήσεως και του Υπουργού Δημοσίας Τάξεως, αποφασίζομεν: Άρθρον μόνον.Τα ακόλουθα θέματα αρμοδιότητος του Υπουργείου Δημοσίας Τάξεως, δια τα οποία συμφώνως προς τας ισχυούσας διατάξεις εκδίδονται ατομικού χαρακτήρος Π.Δ/τα, ρυθμίζονται εφεξής δι’ αποφάσεων του Υπουργού Δημοσίας Τάξεως: α.Τα αφορώντα εις τας καταστάσεις διαθεσιμότητος εν γένει και επαναφοράς εκ ταύτης, μακράς αναρρωτικής αδείας, υπηρεσίας γραφείου ή αργίας των αξιωματικών Χωροφυλακής, Αστυνομίας Πόλεων και Πυροσβεστικού Σώματος (άρθρ.2 παρ.2,4 παρ.2,8 παρ.2 και 10 παρ.3 Ν.Δ.343/1969). β.Η κύρωσις των πινάκων οι οποίοι καταρτίζονται από τα Συμβούλια κρίσεως και επανακρίσεως των αξιωματικών Χωροφυλακής, Αστυνομίας Πόλεων και Πυροσβεστικού Σώματος (άρθρ.26 παρ.4 Νόμ.671/1977, εν συνδυασμώ προς το άρθρ.38 παρ.2 αυτού). γ.Τα αφορώντα εις τας παραιτήσεις και αποστρατείας δι’ οιονδήποτε λόγον των ανθυπασπιστών Χωροφυλακής, ανθυπαστυνόμων και πυρονόμων ανεξαρτήτως προαγωγής, ή απονομής ή μη αποστρατευτικού βαθμού (άρθρ.13 παρ.2,19 παρ.1 και 45 Ν.Δ.343/1969, και 4 Νόμ.772/1978). δ.Τα αφορώντα εις τας καταστάσεις διαθεσιμότητος εν γένει και επαναφοράς εκ ταύτης, μακράς αναρρωτικής αδείας, υπηρεσίας γραφείου,αργίας ή αποτάξεως των ανθυπασπιστών Χωροφυλακής, ανθυπαστυνόμων και πυρονόμων (άρθρ.2 παρ.2,4 παρ.2,8 παρ.2,10 παρ.3,18 παρ.1 και 45 Ν.Δ.343/1969). ε.Η τοποθέτησις αξιωματικών της Αστυνομίας Πόλεων ως υπολόγων διαχειριστών χρηματικού και υλικού (άρθρον 22 παρ.2 Β.Δ.της 31.12.1957/20.1.1958).   